Након што је село опустело, 1739. су га обновила два рода, Зимоње и Ваљари, која су међутим убрзо нестала. Њих су затекли Донићи, који су се доселили при крају XVIII века, непосредно пре избијања Кочине Крајине из Раковице у Бугарској и који су у селу најстарији род. Масовније досељавање породица извршено је након што је овај део ослобођен од Турака, током Првог српског устанка 5 породица — 21 кућа и после Друга српског устанка 14 породица — 21 кућа. До Првог светског рата су се доселиле још две породице, док између два светска рата није било досељавања.